Sveikatos centrui priskiriamų sveikatos priežiūros paslaugų teikimo organizavimo tvarkos aprašo

2 priedas

**(Sveikatos priežiūros įstaigų, teikiančių sveikatos centrui priskiriamas sveikatos priežiūros paslaugas, bendradarbiavimo sutarties pavyzdinė forma)**

**SVEIKATOS PRIEŽIŪROS ĮSTAIGŲ, TEIKIANČIŲ SVEIKATOS CENTRUI PRISKIRIAMAS SVEIKATOS PRIEŽIŪROS PASLAUGAS PLUNGĖS RAJONO SAVIVALDYBĖJE**

**BENDRADARBIAVIMO SUTARTIS**

2024 m. kovo d. Nr.

Plungė

**I SKYRIUS**

**BENDROSIOS NUOSTATOS**

**BĮ Plungės rajono savivaldybės visuomenės sveikatos biuras** (toliau **– VSB**)**,** atstovaujamas direktorės Daivos Zablockienės, veikiantis pagal VSB nuostatus,

**VšĮ Plungės ligoninė** (toliau – **ASPĮ1**), atstovaujama direktoriaus Remigijaus Mažeikos, veikiančio pagal aspį įstatus,

**UAB ,,Plungės sveikatos centras“** (toliau – **ASPĮ2**), atstovaujama direktorės Irenos Nekrašienės, veikiančio pagal bendrovės įstatus,

**A. Klišonio komercinė firma ,,Inesa“** (toliau – **ASPĮ3**), atstovaujama direktorės Inesos Klišonienės, veikiančios pagal įmonės nuostatus,

**UAB ,,Klinika Pulsas“** (toliau – **ASPĮ4**), atstovaujama direktoriaus Tomo Zamulskio, veikiančios pagal įmonės įstatus,

**UAB ,,Sg konsultacinė klinika“** (toliau – **ASPĮ5**), atstovaujama direktorės Vandos Bučienės, veikiančios pagal įmonės įstatus,

**UAB ,,Pulsanum“** (toliau – **ASPĮ6**), atstovaujama direktoriaus Tomo Zamulskio, veikiančio pagal įmonės įstatus,

**UAB ,,Gydora“** (toliau – **ASPĮ7**), atstovaujama direktoriaus Raimondo Dovilčio, veikiančios pagal įmonės įstatus

**UAB ,,Sveikatos ir grožio klinika“** (toliau – **ASPĮ8**), atstovaujama direktorės Jūratės Oželienės, veikiančios pagal įmonės įstatus.

toliau visos kartu vadinamos šalimis, sudarė šią bendradarbiavimo teikiant savivaldybėje sveikatos centro paslaugas (toliau – SSC paslaugos) sutartį (toliau – Sutartis).

**II SKYRIUS**

**SUTARTIES TIKSLAS IR OBJEKTAS**

1. **Sutarties tikslas** – asmens sveikatos priežiūros paslaugų organizavimo gerinimas ir teikimo koordinavimas bendradarbiaujant tarpusavyje, siekiant savivaldybės gyventojams gerinti asmens sveikatos priežiūros paslaugų kokybę.

2. Sutarties šalys susitaria siekti Sutarties 1 punkte nurodyto tikslo, savivaldybės gyventojams šioje Sutartyje numatytomis sąlygomis teikdamos Lietuvos Respublikos sveikatos apsaugos ministro 2023 m. gegužės 22 d. įsakyme Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“ (toliau – Įsakymas) nurodytas SSC paslaugas:

2.1. VSB teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo punktas, kuriame nurodyta sutarta teikti paslauga |
| 1. | savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose pagal ikimokyklinio, priešmokyklinio, pradinio, pagrindinio ir vidurinio ugdymo programas ugdomų mokinių visuomenės sveikatos priežiūrą; | 16.16.1. |
| 2. | visuomenės sveikatos stiprinimą; | 16.16.2. |
| 3. | visuomenės sveikatos stebėseną. | 16.16.3. |

2.2. ASPĮ1 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | ambulatorinės slaugos paslaugos namuose; | 16.4. |
| 2. | palaikomojo gydymo ir slaugos paslaugos; | 16.5. |
| 3. | paliatyviosios pagalbos (ambulatorinės ir stacionarinės) paslaugos; | 16.6. |
| 4. | rentgeno diagnostikos tyrimai; | 16.7.1.1. |
| 5. | ultragarsiniai tyrimai (išskyrus galvos, širdies, kraujagyslių, raumenų ir sąnarių); | 16.7.1.2. |
| 6. | vidaus ligų paslaugos; | 16.7.2. |
| 7. | vaikų ligų paslaugos; | 16.7.3. |
| 8. | akušerijos ir ginekologijos paslaugos; | 16.7.4. |
| 9. | chirurgijos (arba abdominalinės chirurgijos) paslaugos; | 16.7.5. |
| 10. | endoskopijos paslaugos (fibroezofagogastroduodenoskopija, kolonoskopija); | 16.7.7. |
| 11. | kardiologijos paslaugos (išskyrus perstemplinį elektrofiziologinį ištyrimą (stimuliacija) ir kraujagyslių standumo tyrimą); | 16.7.8. |
| 12. | otorinolaringologijos paslaugos; | 16.7.9. |
| 13. | oftalmologijos paslaugos; | 16.7.10. |
| 14. | endokrinologijos paslaugos; | 16.7.11. |
| 15. | neurologijos paslaugos; | 16.7.12. |
| 16. | fizinės medicinos ir reabilitacijos gydytojo paslaugos; | 16.7.13 |
| 17. | pradinės ambulatorinės medicininės reabilitacijos paslaugos; | 16.7.14. |
| 18. | dienos stacionaro paslaugų I grupė (vaisto skyrimas infuzijos ir (ar) intratekaliai, ir (ar) inhaliacijos būdu, ir (ar) gydomosios procedūros atlikimas); | 16.8.1. |
| 19. | dienos stacionaro paslaugų IX grupė (kraujo komponentų transfuzija); | 16.8.2. |
| 20. | skubiosios medicinos pagalbos paslaugos (būtinoji medicinos pagalba pagal šeimos gydytojo Lietuvos medicinos normoje nustatytą kompetenciją ir B1 tipo skubiosios medicinos pagalbos skyriuje teikiamos paslaugos, įskaitant stebėjimo paslaugas); | 16.9. |
| 21. | vidaus ligų gydymo stacionarinės paslaugos; | 16.12. |
| 22. | ambulatorinės chirurgijos paslaugos (pagal gydytojų specialistų kompetenciją –dermatologijos ir plastinės procedūros, šlapimo sistemos procedūros, akies ir jos priklausinių procedūros, moters lyties organų procedūros, vyrų lyties organų procedūros, raumenų ir skeleto sistemos procedūros); | 16.13. |
| 23. | dienos chirurgijos paslaugos (I–IV grupės – raumenų ir skeleto sistemos procedūros, moters lyties organų procedūros, dermatologinės ir plastinės procedūros, virškinimo sistemos procedūros); | 16.14. |

2.3. ASPĮ2 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | šeimos medicinos paslaugos | 16.1 |
| 2. | pirminės ambulatorinės odontologijos paslaugos; | 16.3. |
| 3. | ambulatorinės ankstyvosios intervencijos besilaukiančioms šeimoms ir iki vaikui sueina 2 metai paslaugos (toliau – šeimų lankymo paslaugos); | 16.11. |

2.4. ASPĮ3 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | šeimos medicinos paslaugos | 16.1 |
| 2. | pirminės ambulatorinės odontologijos paslaugos; | 16.3. |
| 4. | ultragarsiniai tyrimai (išskyrus galvos, širdies, kraujagyslių, raumenų ir sąnarių); | 16.7.1.2. |
| 5. | vaikų ligų paslaugos; | 16.7.3. |
| 6. | oftalmologijos paslaugos; | 16.7.10. |
| 7. | cukrinio diabeto slaugos paslaugos | 16.10. |

2.5. ASPĮ4 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | šeimos medicinos paslaugos | 16.1 |
| 2. | pirminės ambulatorinės odontologijos paslaugos; | 16.3. |

2.6. ASPĮ5 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | rentgeno diagnostikos tyrimai; | 16.7.1.1. |
| 2. | ultragarsiniai tyrimai (išskyrus galvos, širdies, kraujagyslių, raumenų ir sąnarių); | 16.7.1.2. |
| 3. | kardiologijos paslaugos (išskyrus perstemplinį elektrofiziologinį ištyrimą (stimuliacija) ir kraujagyslių standumo tyrimą); | 16.7.8. |
| 4. | fizinės medicinos ir reabilitacijos gydytojo paslaugos; | 16.7.13 |
| 5. | pradinės ambulatorinės medicininės reabilitacijos paslaugos; | 16.7.14. |
| 6. | ambulatorinės chirurgijos paslaugos (pagal gydytojų specialistų kompetenciją –dermatologijos ir plastinės procedūros, šlapimo sistemos procedūros, akies ir jos priklausinių procedūros, moters lyties organų procedūros, vyrų lyties organų procedūros, raumenų ir skeleto sistemos procedūros); | 16.13. |

2.7. ASPĮ6 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | ultragarsiniai tyrimai (išskyrus galvos, širdies, kraujagyslių, raumenų ir sąnarių); | 16.7.1.2. |
| 2. | akušerijos ir ginekologijos paslaugos; | 16.7.4. |
| 3. | oftalmologijos paslaugos; | 16.7.10. |

2.8. ASPĮ7 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | chirurgijos (arba abdominalinės chirurgijos) paslaugos; | 16.7.5. |
| 2. | endokrinologijos paslaugos; | 16.7.11. |
| 3. | neurologijos paslaugos; | 16.7.12. |
| 4. | fizinės medicinos ir reabilitacijos gydytojo paslaugos; | 16.7.13. |
| 5. | pradinės ambulatorinės medicininės reabilitacijos paslaugos; | 16.7.14. |

2.9. ASPĮ8 teikia šias SSC paslaugų sąrašo paslaugas:

|  |  |  |
| --- | --- | --- |
| Eil. Nr. | Paslauga | Įsakymu patvirtinto tvarkos aprašo punktas, kurį atitinka paslauga |
| 1. | ambulatorinės vaikų raidos sutrikimų ankstyvosios reabilitacijos paslaugos („Vaiko raida A“ ir „Vaiko raida B“); | 16.7.15. |

3. SSC paslaugų teikimą koordinuojančioji įstaiga yra VšĮ Plungės ligoninė(toliau – Koordinuojančioji įstaiga).

**III SKYRIUS**

**ŠALIŲ ĮSIPAREIGOJIMAI**

4. Asmens sveikatos priežiūros paslaugas teikiančios Šalys įsipareigoja:

4.1. kiekvienoje Sutarties šalies įstaigoje paskirti darbuotoją (darbuotojus), atsakingą (-us) už SSC paslaugų teikimo procesų įdiegimą, palaikymą ir priežiūrą įstaigoje; 4.2. užtikrinti, kad kiekvienoje Sutarties šalies įstaigoje už pacientų registraciją pas gydytoją paskirtas struktūrinis padalinys ir (ar) darbuotojas (darbuotojai) sveikatos centro pacientus įstaigos darbo laiku konsultuotų ir dėl SSC paslaugų sąraše nurodytų paslaugų gavimo per kuo trumpesnį laiką;

4.3. numatyti visoms Sutarties šalims suderintas SSC pacientų srautų valdymo ir (ar) paslaugų teikimo priemones, kad konkrečiam pacientui būtų užtikrintas vientisas (taikant žaliojo koridoriaus principą) visų reikiamų SSC paslaugų sąrašo paslaugų suteikimas per kuo trumpesnius terminus;

4.4. Sutarties šalies įstaigoje, Įsakymu patvirtinto tvarkos aprašo atvejais turėti paskirtus atsakingus darbuotojus (šeimos gydytojo komandos narius), kurie į Sutarties šalies įstaigą SSC paslaugų sąraše nurodytų paslaugų gauti atvykusiam pacientui, esant paciento kreipimuisi, teisės aktų nustatyta tvarka organizuotų kuo sklandesnį paslaugų gavimą Sutarties šalies įstaigoje;

4.5. nepažeidžiant įstatymuose (Pacientų teisių ir žalos sveikatai atlyginimo įstatymo, Sveikatos priežiūros įstaigų įstatymo 45 straipsnio 1 dalies 4 ir 7 punktų) ir šioje Sutartyje įtvirtintų nuostatų, nustatyti priemones, kuriomis užtikrinamas informacijos, susijusios su paslaugos teikimu pacientui, perimamumas ir grįžtamasis ryšys tarp Sutarties šalių įstaigų darbuotojų teikiant SSC paslaugas konkrečiam pacientui, įskaitant nuotolinio ryšio priemones;

4.6. Darbo kodekso ir sveikatos priežiūros specialistų praktiką reglamentuojančių teisės aktų nustatyta tvarka leisti pasitelkti kitos įstaigos sveikatos priežiūros specialistus SSC paslaugoms teikti, kai dėl objektyvių aplinkybių (pandemijų ar kitų ekstremaliųjų situacijų ir (ar) karantino metu) besikreipiančiajai įstaigai trūksta savų darbuotojų paslaugai suteikti ir nuo to nenukenčia kitos įstaigos SCC paslaugų organizavimas;

4.7. sudaryti Sutarties šalių įstaigų atstovų koordinacinę darbo (į kurią deleguojamas kiekvienos įstaigos, esančios Sutarties šalimi, atstovas)grupę SSC paslaugų teikimui vadybiškai koordinuoti, teikti informaciją apie įstaigos SSC veiklos rodiklius Koordinuojančiai įstaigai ir

ne rečiau kaip keturis kartus per kalendorinius metus (kas ketvirtį) bendram Sutarties šalių įstaigų pasitarimui dėl SSC paslaugų teikimo užtikrinimo organizuoti;

4.8. Sutarties šalių įstaigų atstovų koordinacinė grupė turi stebėti pasiektų nustatytų sveikatos centro veiklos rodiklių reikšmes ir ne rečiau kaip kas ketvirtį organizuoti sveikatos centro pasitarimus dėl rodiklių įgyvendinimo ir paslaugų kokybės ir efektyvumo gerinimo sveikatos centre. Sveikatos centro gyventojų mirštamumo dėl miokardo infarkto ir išeminio insulto per 30 dienų nuo hospitalizacijos rodikliai įvertinami ir aptariami pasibaigus kalendoriniams metams. Aptariant sveikatos centro pasiektas veiklos rodiklių reikšmes privalo dalyvauti savivaldybės gydytojas;

4.9. atsižvelgiant į strateginiuose dokumentuose (plėtros programose, pažangos priemonių aprašymuose, įstaigų strateginiuose planuose ir kt.) teisės aktais patvirtintus rodiklius, sudaryti SSC paslaugas teikiančių įstaigų veiklos vertinimo rodiklių rinkinius, kuriais būtų prisidedama prie strateginiuose dokumentuose iškeltų tikslų ir uždavinių įgyvendinimo. Šiuose rinkiniuose nustatytų rodiklių stebėsena būtų vykdoma ir už rodiklių pasiekimą atsiskaitoma visuomenei ir Sutarties šalių įstaigų steigėjams (savininkams, dalininkams) kasmet;

4.10. jei teikiant SSC paslaugas kyla neaiškumų dėl SSC paslaugų teikimo konkrečiam pacientui įgyvendinimo, galutinį (visoms Sutarties šalims privalomą) sprendimą priima Koordinuojančioji įstaiga. Šis Sutarties punktas netaikomas tais atvejais, kai Sutarties šalių įstaigų veiklos klausimai yra sprendžiami vadovaujantis įstatymuose ir Vyriausybės nutarimuose nustatytomis taisyklėmis;

4.11. keistis gerąja SSC paslaugų teikimo praktika;

4.12. Sutarties šalis privalo nedelsdama,bet ne vėliau kaip per 5 darbo dienas nuo atitinkamų aplinkybių atsiradimo momento, raštu informuoti kitas Sutarties šalis ir Koordinuojančiąją įstaigą, jei Sutarties šalis nebegali užtikrinti jai Sutartimi priskirtų teikti SSC paslaugų. Koordinuojančioji įstaiga privalo nedelsdama, bet ne vėliau kaip per 5 darbo dienas nuo dienos, kai aplinkybės tapo žinomos Koordinuojančiajai įstaigai, raštu informuoti savivaldybės merą, kad Sutarties šalis nebegali užtikrinti jai Sutartimi priskirtų teikti SSC paslaugų;

4.13. kiti Sutarties šalių vadybiniai su SSC paslaugų teikimu susiję įsipareigojimai.

5. Šios Sutarties 4 punkte nurodomi Sutarties šalių įstaigų įsipareigojimai gali būti detalizuojami prie Sutarties pridedamuose prieduose ir yra laikomi neatskiriama Sutarties dalimi.

6. VSB, teikdamas SSC paslaugas, įsipareigoja:

6.1. informuoti Sutarties šalis apie pacientui ir pacientų grupėms teikiamas visuomenės sveikatos priežiūros paslaugas;

6.2. organizuoti sveikatos stiprinimo prevencinių programų vykdymą;

6.3. organizuoti visuomenės sveikatos stiprinimo paslaugų teikimą.

**IV SKYRIUS**

**ŠALIŲ ATSAKOMYBĖ**

7. Šalys atsakingos už paciento duomenų tvarkymą vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) ir Lietuvos Respublikos asmens duomenų teisinės apsaugos įstatymo reikalavimais.

8. Šalis, nesilaikanti, nevykdanti šios Sutarties sąlygų ar jas netinkamai vykdanti arba trukdanti kitai šaliai vykdyti savo įsipareigojimus pagal šią Sutartį, privalo visiškai atlyginti kitai šaliai dėl to susidariusius nuostolius.

9. Sutarties nuostatos neapriboja paciento teisių, numatytų Lietuvos Respublikos pacientų teisių ir žalos sveikatai atlyginimo įstatyme.

**V SKYRIUS**

**KONFIDENCIALUMAS IR PACIENTŲ ASMENS DUOMENŲ APSAUGA**

10. Informacija apie pacientus, kuri suteikta ir yra naudojama laikantis šia Sutartimi prisiimtų įsipareigojimų, gali būti naudojama tik šioje Sutartyje numatytų įsipareigojimų vykdymui bei asmens ir visuomenės sveikatos priežiūros paslaugų teikimui.

11. Šalys įsipareigoja neatskleisti informacijos apie pacientą, išskyrus atvejus, nurodytus Sutarties 4 punkte, ir kai šalys privalo atskleisti informaciją atitinkamoms institucijoms ar asmenims, kaip to reikalauja Lietuvos Respublikos teisės aktai.

12. Šalys patvirtina, kad savo veikloje laikosi BDAR ir kitų norminių teisės aktų, reglamentuojančių asmens duomenų tvarkymą.

13. Šalys patvirtina, kad šioje Sutartyje numatytu tikslu ir apimtimi turi teisę tvarkyti asmens duomenis, įskaitant ir duomenis apie pacientų sveikatą. Šalys užtikrina asmens duomenų, gautų vykdant šią Sutartį, saugumą, tretiesiems asmenims minėti duomenys negali būti atskleisti be paciento sutikimo, išskyrus Lietuvos Respublikos įstatymų ir kitų teisės aktų nustatytus atvejus.

14. Šalys atsako už neteisėtą duomenų apie paciento sveikatą naudojimą Lietuvos Respublikos įstatymų ir kitų teisės aktų nustatyta tvarka.

**VI SKYRIUS**

**NENUGALIMA JĖGA (*FORCE MAJEURE*)**

15. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų aplinkybių **–** nenugalimos jėgos (*force majeure*), nustatytos ir jas patyrusios šalies įrodytos pagal Lietuvos Respublikos civilinį kodeksą ir Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės, esant nenugalimos jėgos (*force majeure*) aplinkybėms, taisyklių tvirtinimo“, jeigu šalis nedelsdama pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (*force majeure)* **–**tai nepaprastos aplinkybės, kurių negalima nei numatyti, nei išvengti.

16. Nenugalima jėga (*force majeure*) nelaikomos šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos. Nenugalima jėga (*force* *majeure*) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.

17. Sutartis baigiasi kitos šalies reikalavimu, kai ją įvykdyti kitai šaliai neįmanoma dėl nenugalimos jėgos (*force majeure)* arba vykdymas turi būti atidėtas ilgiau nei 6 (šešis) mėnesius dėl nenugalimos jėgos (*force* *majeure*), už kurią šalis neatsako.

18. Esant nenugalimai jėgai (*force majeure*) arba kitoms aplinkybėms (pagal Lietuvos Respublikos Vyriausybės 1996 liepos 15 d. nutarimą Nr. 840), kurios nepriklauso nuo Sutarties šalių valios, šalys privalo nedelsdamos, bet ne vėliau kaip per 3 kalendorines dienas apie tai viena kitą informuoti raštu. Jei šalys viena kitos neinformuoja, laikoma, kad tokių aplinkybių nebuvo ir šalis, laiku nepranešusi apie neįveikiamos jėgos aplinkybes, tampa atsakinga už nuostolių, kurių galima buvo išvengti, atlyginimą kitai šaliai.

**VII SKYRIUS**

**SUTARTIES GALIOJIMAS IR VYKDYMAS**

19. Sutartis gali būti pasirašoma, kai yra įvykdytos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 7 ir 14 punktuose nurodytos sąlygos.

20. Sutartis įsigalioja nuo kitos darbo dienos, kai ją pasirašo visos Sutarties šalys, ir galioja penkerius metus nuo Sutarties įsigaliojimo. Sutarties pakeitimai įsigalioja nuo kitos darbo dienos, kai Sutarties pakeitimą pasirašo visos Sutarties šalys. Pasirašytos Sutarties (jos pakeitimo) kopija pateikiama savivaldybės merui.

21. Vienašališkas Sutarties nutraukimas:

21.1. Kita (-os) Sutarties šalis (-ys) turi informuoti Koordinuojančiąją įstaigą, jei Sutarties šalis (-ys) nevykdo Sutarties ar ją netinkamai vykdo. Koordinuojančioji įstaiga, gavusi šią informaciją, Sutarties nevykdančią (-ias) (netinkamai vykdančią (-ias) Sutarties šalį (-is) turi raštu informuoti apie Sutarties nevykdymą (netinkamą vykdymą) ir duoti jai30 kalendorinių dienų paaiškinimams dėl Sutarties nevykdymo (netinkamo vykdymo) priežasčių pateikti bei Sutarties vykdymo pažeidimams ištaisyti ir Sutarties vykdymui išsaugoti. Jei Sutarties nevykdanti (netinkamai vykdanti) šalis per 30 kalendorinių dienų nepašalina Sutarties nevykdymo (netinkamo vykdymo) priežasčių, Sutarties šalys vienašališkai su Sutarties nevykdančia (netinkamai vykdančia) šalimi gali nutraukti Sutartį. Sutarties nutraukimas su Sutarties nevykdančia (netinkamai vykdančia) šalimi neturi įtakos Sutarties galiojimui kitoms Sutarties šalims, jei likusios Sutarties šalys gali užtikrinti visų privalomų SSC paslaugų teikimą. Šio Sutarties papunkčio atveju Sutarties šalims taip pat taikomos Įsakymu patvirtinto Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkto nuostatos dėl sutarties keitimo sąlygų. Apie su Sutarties šalimi pagal šį Sutarties papunktį vienašališkai nutrauktą Sutartį savivaldybės merą raštu privalo informuoti Koordinuojančioji įstaiga;

21.2. Sutarties šalis (LNSS asmens sveikatos priežiūros įstaiga, kurios savininkas (dalininkas) nėra valstybė ar savivaldybė), norėdama nebedalyvauti sveikatos centro veikloje, apie vienašalį Sutarties nutraukimą kitoms Sutartiems šalims ir Koordinuojančiai įstaigai privalo pranešti ne vėliau kaip prieš 90 kalendorinių dienų.

22.Sutarties keitimas vykdomas laikantis Sveikatos centrui priskiriamų sveikatos priežiūros paslaugų teikimo organizavimo tvarkos aprašo 14 punkte nustatytų sąlygų.

23. Pakeitus Sutartį, pasirašytos Sutarties kopija pateikiama savivaldybės merui.

24. Sutartis savaime netenka galios po 90 (devyniasdešimt) kalendorinių dienų nuo to momento, kai Sutarties šalys bendrai nebegali užtikrinti visų privalomų SSC paslaugų teikimo ir per 90 (devyniasdešimt) kalendorinių dienų Įsakymo patvirtinto aprašo nustatyta tvarka prie Sutarties vykdymo neprisijungė trūkstamas SSC paslaugas galinti teikti šalis.

25. Sutarties galiojimo pasibaigimas neatleidžia šalių, nesilaikiusių, nevykdžiusių šios Sutarties sąlygų ar netinkamai jas vykdžiusių arba trukdžiusių kitai šaliai vykdyti savo įsipareigojimus pagal šią Sutartį, nuo susidariusių nuostolių kitai Sutarties šaliai atlyginimo.

**VIII SKYRIUS**

**KITOS NUOSTATOS**

26. Sutartis sudaryta vadovaujantis Lietuvos Respublikos teisės aktais. Sutartis ir atskiros jos nuostatos turi būti aiškinamos vadovaujantis Lietuvos Respublikos teisės aktais.

27. Pasikeitus šalių rekvizitams ir (ar) kitiems duomenims, šalys privalo per 3 (tris) kalendorines dienas nuo jų pasikeitimo momento apie tai pranešti raštu viena kitai.

28. Sutartyje neaptartus klausimus reglamentuoja Lietuvos Respublikos civilinio kodekso nuostatos.

29. Visi ginčai, kilę iš šios Sutarties, sprendžiami derybų keliu. Šalims nesusitarus geruoju, ginčas gali būti perduotas nagrinėti teismui Lietuvos Respublikos įstatymų nustatyta tvarka.

30. Sutartis sudaryta lietuvių kalba, egzemplioriais, turinčiais vienodą juridinę galią, po vieną kiekvienai Sutarties šaliai.

|  |  |
| --- | --- |
| **BĮ Plungės rajono savivaldybės**  **Visuomenės sveikatos biuras (VSB)**  Kodas 302415311  **VšĮ Plungės ligoninė** (**ASPĮ1**)  Kodas 191135578  (**ASPĮ1** pavadinimas, įmonės kodas) | Daiva Zablockienė  (VSB vadovo (ar kito įgalioto asmens, vardas pavardė, parašas)  Remigijus Mažeika  (**ASPĮ1** vadovo (ar kito įgalioto asmens, vardas pavardė, parašas) |
|  |  |
| **UAB ,,Plungės sveikatos centras“ (ASPĮ2**)  Kodas 171697015  (**ASPĮ2** pavadinimas, įmonės kodas)  **A.Klišonio komercinė firma ,,Inesa“**  (**ASPĮ3**)  Kodas 169845147  (**ASPĮ3** pavadinimas, įmonės kodas) | Irena Nekrašienė  (**ASPĮ2** vadovo (ar kito įgalioto asmens, vardas pavardė, parašas)  Inesa Klišonienė  (**ASPĮ3** vadovo (ar kito įgalioto asmens, vardas pavardė, parašas) |
|  |  |
|  |  |
| **UAB ,,Klinika Pulsas“** (**ASPĮ4**)  Kodas 169864119  (**ASPĮ4** pavadinimas, įmonės kodas) | Tomas Zamulskis  (**ASPĮ4** vadovo (ar kito įgalioto asmens, vardas pavardė, parašas) |
| **UAB ,,Sg konsultacinė klinika“**(**ASPĮ5**)  Kodas 171765854  (**ASPĮ5** pavadinimas, įmonės kodas) | Vanda Bučienė  (**ASPĮ5** vadovo (ar kito įgalioto asmens, vardas pavardė, parašas) |
| **UAB ,,Pulsanum“** (**ASPĮ6**)  Kodas 300519770  (**ASPĮ6** pavadinimas, įmonės kodas)  **UAB ,,Gydora“** (**ASPĮ7**)  Kodas 269983010  (**ASPĮ7** pavadinimas, įmonės kodas) | Tomas Zamulskis  (**ASPĮ6** vadovo (ar kito įgalioto asmens, vardas pavardė, parašas)  Raimondas Doviltis  (**ASPĮ7** vadovo (ar kito įgalioto asmens, vardas pavardė, parašas) |
|  |  |
| **UAB ,,Sveikatos ir grožio klinika“(ASPĮ8)**  Kodas 300525595  (ASPĮ**8** pavadinimas, įmonės kodas) | Jūratė Oželienė  (ASPĮ**8** vadovo (ar kito įgalioto asmens, vardas pavardė, parašas) |

Sveikatos priežiūros įstaigų, teikiančių

sveikatos centrui priskiriamas sveikatos priežiūros paslaugas

Plungės rajono savivaldybėje

Bendradarbiavimo sutarties priedas

**PLUNGĖS RAJONO SAVIVALDYBĖS SVEIKATOS CENTRO KOORDINACINĖS GRUPĖS SĄRAŠAS**

|  |  |  |  |
| --- | --- | --- | --- |
| **Eil. Nr.** | **Įstaigos pavadinimas** | **Pareigos** | **Vardas, pavardė** |
| 1. | Plungės rajono savivaldybės  Visuomenės sveikatos biuras (VSB) | Direktorė | Daiva Zablockienė |
| 2. | VšĮ Plungės ligoninė | Direktorius | Remigijus Mažeika |
| 3. | UAB ,,Plungės sveikatos centras“ | Direktorė | Irena Nekrašienė |
| 4. | A.Klišonio komercinė firma  ,,Inesa“ | Direktorė | Inesa Klišoninenė |
| 5. | UAB ,,Klinika Pulsas“ | Direktorius | Tomas Zamulskis |
| 6. | UAB ,,Sg konsultacinė klinika“ | Direktorė | Vanda Bučienė |
| 7. | UAB ,,Pulsanum“ | Direktorius komercijai | Adomas Zamulskis |
| 8. | UAB ,,Gydora“ | Direktorius | Raimondas Doviltis |
| 9. | UAB ,,Sveikatos ir grožio klinika“ | Direktorė | Jūratė Oželienė |