**SOCIALINĖS PARAMOS SKYRIAUS**

**VYKDYTA VEIKLA IR PASIEKTI REZULTATAI 2023 METAIS**

Socialinės paramos skyrius yra Savivaldybės administracijos struktūrinis padalinys, tiesiogiai pavaldus Administracijos direktoriui. 2023 metais skyriuje dirbo 13 darbuotojų: 7 – karjeros valstybės tarnautojai ir 6 – darbuotojai, dirbantys pagal darbo sutartis.

Socialinės paramos skyriaus vykdomos funkcijos

Valstybinės (valstybės perduotas savivaldybėms) ir valstybės priskirtos

Savivaldybės savarankiškosios

|  |
| --- |
| skiria ir išmoka socialines (laidojimo) išmokas; |
| suteikia galimybę mokiniams gauti nemokamą maitinimą ir mokinio reikmenis; |
| organizuoja socialinės priežiūros paslaugas sunkumų patiriančioms šeimoms, turinčioms vaikų; |
| organizuoja socialinės globos teikimą su sunkia negalia bei senyvo amžiaus asmenims; |
| neveiksnių asmenų būklės peržiūrėjimą tam tikrose veiklos srityse. |

|  |
| --- |
| skiria ir išmoka gyventojams išmokas ir kompensacijas (būsto šildymo, šalto ir karšto vandens); |
| teikiamos socialinės pašalpos; |
| teikia gyventojams vienkartinę materialinę paramą; |
| kompensuoja vietinės rinkliavos komunalinių atliekų tvarkymo mokesčio išlaidas; |
| organizuoja socialinių paslaugų teikimą senyvo amžiaus ir neįgaliems asmenims asmens namuose; |
| organizuoja prevencines socialines paslaugas šeimai ir vaikams; |
| organizuoja kompleksinių paslaugų šeimai teikimą; |
| intensyvi krizių įveikimo pagalba; |
| apgyvendinimas nakvynės namuose; |
| pagalba globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti; |
| apgyvendinimas apsaugotame būste; |
| vaikų dienos socialinė priežiūra; |
| organizuoja socialinės priežiūros paslaugų (pagalba į namus, socialinių įgūdžių ugdymas, palaikymas ir (ar) atkūrimą; |
| palydėjimo paslauga jaunuoliams; |
| socialinė priežiūra šeimoms; |
| socialinė reabilitacija neįgaliesiems bendruomenėje; |
| laikinas apnakvindinimas; |
| organizuoja socialinės globos paslaugų) teikimą; |
| įgyvendina Daugiabučių namų modernizavimo programą, apmokamos tenkančios kredito ir palūkanų įmokos per kredito sutartyje nustatytą kredito grąžinimo laikotarpį. |

Įgyvendina valstybės pavestas funkcijas: skiria ir išmoka Tikslinių kompensacijų išmokas. Skiria ir išmoka Išmokas vaikams, gyventojams. Organizuoja neįgaliųjų būsto pritaikymo, asmeninės pagalbos teikimą, ES paramos maisto produktais ir kitų projektų įgyvendinimą Savivaldybėje. Skiria ir išmoka išmokas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje apsigyvenusiems rajone. Koordinuoja socialines paslaugas teikiančių įstaigų veiklą.

Teikia informaciją ES šalių kompetentingoms institucijoms, Būsto ir gyvenamosios aplinkos pritaikymo neįgaliųjų poreikiams programas, rengia Užimtumo didinimo programą Savivaldybėje bei įgyvendina Užimtumo didinimo programą. Vertina asmenų socialinių paslaugų poreikį, dėl jo būtinumo priima sprendimus. Rengia globos ir rūpybos įteisinimo dokumentus ir dalyvauja teismuose, sprendžiant su tuo susijusius klausimus. Bendradarbiauja su neįgaliųjų nevyriausybinėmis organizacijomis, teikiančiomis socialines paslaugas. Vykdo kitas pavestas funkcijas.

**Socialinės paramos skyriaus veiklą įtakojantys veiksniai**

2022 metais LR Seimas priėmė Socialinių paslaugų įstatymo pakeitimus, kurie nustatė, kad savivaldybės turės akredituoti jų teritorijoje teikiamas socialinės priežiūros paslaugas, tokias kaip  socialinė reabilitacija asmenims su negalia bendruomenėje. Plungės rajono savivaldybė 2022 metais akreditavo 6 nevyriausybines organizacijas. Minėtos socialinės paslaugos pradėtos teikti nuo 2023 m. sausio 1 d.:

1. Žemaitijos psichikos negalią turinčių žmonių klube „Telšių atjauta“ – 15 vietų.
2. Plungės neįgaliųjų draugijoje – 45 vietos.
3. Cerebrinio paralyžiaus asociacijoje Plungės skyriuje – 35 vietos.
4. Telšių apskrities sergančiųjų nervų – raumenų ligomis asociacijoje – 30 vietų.
5. Sergančiųjų cukriniu diabetu klube – 30 vietų.
6. VšĮ Lietuvos aklųjų ir silpnaregių organizacijoje šiaurės rytų centre – 30 vietų.

2023 m. socialinės reabilitacijos paslaugoms asmenims su negalia panaudota valstybės biudžeto lėšų – 81 464,50 Eur, Savivaldybės biudžeto lėšų – 32 058,91 Eur.

Per 2023 metus paslaugas gavo 171 asmuo su negalia.

Kitos akredituotos socialinės priežiūros paslaugos teikiamos šiose įstaigose:

1. Biudžetinėje įstaigoje Plungės socialinių paslaugų centre:

* pagalbą į namus – suaugusiems asmenims su negalia ir jų šeimoms; senyvo amžiaus asmenims ir jų šeimoms; kitiems asmenims ir jų šeimoms (laikinai dėl ligos ar kitų priežasčių savarankiškumo netekusiems asmenims);
* socialinės priežiūros – socialinę riziką patiriantiems vaikams ir jų šeimoms;
* socialinių įgūdžių ugdymą, palaikymą ir (ar) atkūrimą – suaugusiems asmenims su negalia ir jų šeimoms; senyvo amžiaus asmenims ir jų šeimoms;
* intensyvią krizių įveikimo pagalbą – vaikams, kuriems pagal Lietuvos Respublikos vaiko teisių apsaugos pagrindų įstatymą nustatyta laikinoji priežiūra, kitiems tos šeimos vaikams kartu su jų atstovais (atstovu) pagal įstatymą; socialinę riziką patiriantiems vaikams ir jų šeimoms;
* laikiną atokvėpį;
* pagalbą globėjams (rūpintojams), budintiems globėjams, įtėviams ir šeimynų dalyviams ar besirengiantiems jais tapti – vaikus globojantiems (rūpinantiems), prižiūrintiems ar įvaikinusiems asmenims; asmenims, besirengiantiems tapti globėjais (rūpintojais), budinčiais globotojais, įtėviais ar šeimynų dalyviais;
* palydėjimo paslaugą jaunuoliams – kurie iki pilnametystės gyveno socialinę riziką patiriančiose šeimose ar globos įstaigose, prisitaikyti prie socialinės aplinkos, ugdyti jų gebėjimus spręsti kylančias socialines ir kitas problemas.

1. Biudžetinė įstaiga Plungės krizių centras teikia šias akredituotas paslaugas:

* laikiną apnakvindinimą – socialinę riziką patiriantiems suaugusiems asmenims; senyvo amžiaus asmenims; smurtautojams; iš pataisos įstaigų paleistiems asmenims, kurių paleidimo iš pataisos įstaigos dienos praėjo ne daugiau nei 12 mėnesių;
* apgyvendinimą nakvynės amuose – socialinę riziką patiriantiems asmenims; senyvo amžiaus asmenims.

1. Viešoji įstaiga „Nacionalinis socialinės integracijos institutas“ – pagalbą į namus.

4. Žemaitijos psichikos negalią turinčių žmonių klube „Telšių atjauta“ taip pat teikia šias akredituotas paslaugas, t .y. apgyvendinimą apsaugotame būste – suaugusiems asmenims su negalia ir jų šeimoms.

**Socialinės paramos skyriaus išlaidos**

|  |  |
| --- | --- |
| **Iš viso per 2023 m.** | **18 123 684,45 (Eur)** |
|  |  |
| **1. Savivaldybės biudžetas:** | **6 324 722,97** |
| 1.1. valstybės funkcijoms vykdyti | 3 503 887,33 |
| 1.2. savivaldybės funkcijoms vykdyti | 2 820 835,64 |
|  |  |
| **2. Valstybės biudžetas:** | **11 798 961,48** |
| 2.1. Tikslinėms kompensacijoms mokėti | 3 559 915,10 |
| 2.2.  ES parama | 152 895,17 |
| 2.3. išmokoms vaikams mokėti | 7 983 144,05 |
| 2.4. būsto pritaikymui neįgaliesiems | 37 448,25 |
| 2.5. neįgaliųjų socialinės reabilitacijos programoms | 65 558,91 |

Iš viso per 2023 metus įvairių išmokų, kompensacijų gyventojams išmokėta bei paslaugų suteikta už 18 123 684,45Eur, tai yra 19,2 proc. daugiau nei 2022 metais. Valstybės specialiosios tikslinės dotacijos ir Savivaldybės biudžeto lėšos sudarė 6 324 722,97 Eur, palyginti su 2022 metais – 35,5 proc. daugiau, o valstybės biudžeto lėšos 11 798 961,48.

2023 metais valstybės biudžeto specialiosios tikslinės dotacijos valstybinėms (perduotoms savivaldybėms) funkcijoms atliktibuvo gauta 2 820 835,64 Eur, už kuriuos buvo teikiama socialinė parama Plungės rajono savivaldybės gyventojams:

* laidojimo pašalpoms skirta 175 792,00 Eur ir išmokėta už 450 mirusių asmenų;
* užsienyje vieno mirusio LR piliečių palaikų pargabenimui į LR išlaidoms kompensuoti išmokėta 1 900,00 Eur;
* įgyvendinant Socialinės paramos mokiniams įstatymą, nepasiturintiems gyventojams parama suteikta už 538 099,85 Eur, iš kurių mokinių nemokamam maitinimui skirtiems produktams įsigyti išleista 471 459,85 Eur ir mokinio reikmenims įsigyti – 66 640,00 Eur. Per metus nemokamą maitinimą gavo 1 833 mokiniai, iš jų 680 aprūpinti mokinio reikmenimis. Ši parama 2023 metais buvo 16,92 procento didesnė už suteiktą 2022 metais (1 pav.).

**1 pav. Socialinė parama mokiniams**

* Socialinės globos paslaugų teikimui sunkią negalią turintiems asmenims buvo panaudota **1 084 046,28** Eur (2 pav.). Ilgalaikės socialinės globos paslaugos asmenims buvo teikiamos aštuoniolikoje socialinės globos namų. Trumpalaikės socialinės globos paslaugos gyventojams teiktos šešiose įstaigose – Plungės rajono savivaldybės ligoninėje, Kretingos dienos centro Salantų padalinio Dienos veiklos centre, Klaipėdos sutrikusio vystymosi kūdikių namuose, Žemaičių Kalvarijos Caritas skyriaus globos namuose, Plungės parapijos senelių globos namuose, Dūseikių socialinės globos namuose. Iš jų keturios įstaigos gyventojams suteikė laikino atokvėpio paslaugas. Taip pat apmokėtos dienos socialinės globos ir integralios pagalbos paslaugos, teikiamos Plungės socialinių paslaugų centre ir asmenų namuose, bei dienos socialinės globos paslaugos teikiamos vaikams Plungės specialiojo ugdymo centre. 2023 metais socialinės globos paslaugos buvo suteiktos 243 sunkią negalią turintiems asmenims, arba 35 asmenimis daugiau nei 2022 metais. Valstybės biudžeto lėšų 2023 metais panaudota 44,26 procento daugiau nei 2022 metais, nes stacionarios socialinės globos paslaugos kaina per metus padidėjo 19,94 procento ir vidutiniškai sudarė 1 371 Eur vienam asmeniui (su sunkia negalia) per mėnesį.

**2 pav. Biudžeto lėšų už socialines globos paslaugas paskirstymas**

* Socialinės paramos skyrius administruoja socialinės priežiūros paslaugų teikimą šeimoms, patiriančioms socialinę riziką, pagal pateiktus dokumentus paruošia sprendimus socialinės priežiūros paslaugoms teikti. Iš viso 2023 metais Savivaldybėje socialinės priežiūros paslaugos buvo teikiamos 288 šeimoms, iš jų – 123 šeimos kaimiškosiose seniūnijose ir 165 šeimos – Plungės mieste. Šioms šeimoms buvo taikoma atvejo vadyba ir organizuojami posėdžiai, sudaromi pagalbos planai. 2023 metais priimti 344 sprendimai dėl šioms šeimoms socialinės priežiūros paslaugų skyrimo, sustabdymo ar nutraukimo.

Per 2023 metus intensyvi krizių įveikimo pagalbą Paramos šeimai tarnyboje Krizių centre paslaugas gavo 10 suaugusių asmenų ir 14 jų vaikų, taip užtikrinta saugi jiems aplinka. Šių paslaugų skyrimą ir nutraukimą administruoja Socialinės paramos skyrius.

Per 2023 metus buvo nustatyta laikinoji globa (rūpyba) 14 vaikų:

4 – Ukrainos piliečių vaikai, jie visi apgyvendinti šeimose;

1 – Bendruomeniniuose vaikų globos namuose;

9 – šeimose.

Šiuo metu Plungės socialinių paslaugų centro Globos centras yra pasirašęs sutartis su 1 budinčia globėja, kuri gali priimti 1 vaiką nuo 0 iki 6 metų amžiaus (brolių ir seserų neišskyrimo atvejais – 2 vaikus nuo 0 iki 6 metų amžiaus.

Plungės socialinių paslaugų centro Globos centras teikia paslaugas globėjams (rūpintojams), budintiems globėjams, įtėviams. Per 2023 m. paslaugos teiktos: 60 globėjų šeimų, 84 globojamiems vaikams. Šių paslaugų skyrimą ir nutraukimą administruoja Socialinės paramos skyrius.

Plungės socialinių paslaugų centro Bendruomeniniuose vaikų globos namuose per 2023 metus apgyvendintas 1 vaikas, netekęs tėvų globos. Paslaugas iš viso gavo 11 vaikų. Šiuo metu yra 8 vaikai, netekę tėvų globos, kuriems globa nustatyta Plungės socialinių paslaugų centro Bendruomeniniuose vaikų globos namuose, Globos centre (budinčio globotojo šeimoje).

Palydėjimo paslauga jaunuoliams (nuo 18 m. iki 24 m., kuriems buvo teikiama socialinė globa (rūpyba) įstaigoje ar kurie gyveno socialinę riziką patiriančiose šeimose) šia paslauga pasinaudojo 2 jaunuoliai, kuriems ši paslauga ir toliau tęsiama.

Dėl tėvų prašymu jų laikino išvykimo iš Lietuvos Respublikos ar kitų nurodytų svarbių priežasčių vaiko laikinoji priežiūra buvo nustatyta 5 vaikams, jiems paruošti Administracijos direktoriaus įsakymai dėl laikinosios priežiūros tėvų prašymu nustatymo.

Valstybės biudžeto specialioji tikslinė dotacija skiriama mokėti darbo užmokesčiui socialiniams darbuotojams, dirbantiems su šeimomis, patiriančiomis socialinę riziką, ir šių darbuotojų kvalifikacijos kėlimui. Plungės rajono savivaldybei 2023 metais buvo panaudota 668 953, 92 Eur, t. y. 6,2 proc. daugiau nei 2022 m., iš kurių 10 000 Eur skirta šių darbuotojų kvalifikacijos kėlimui ir supervizijoms organizuoti. Šias paslaugas teikė Plungės socialinių paslaugų centras – 8 atvejo vadybininkai, 17 socialinių darbuotojų ir 2 individualios priežiūros darbuotojai.

2023 metais iš Savivaldybės biudžeto lėšų savarankiškosioms savivaldybės funkcijoms įgyvendinti skirta 3 503 887,33 Eur, arba 60,2 proc. daugiau nei 2022 metais. Iš šių lėšų buvo mokamos socialinės išmokos ir teikiamos paslaugos:

- Mokamos socialinės pašalpos mažas pajamas gaunantiems asmenims (3 pav.). Per praėjusius metus buvo išmokėta 1 011 352,64 Eur, tai 26,87 proc. daugiau nei 2022 metais. Socialinėms pašalpoms skirtų lėšų didėjimui įtakos turėjo nuo 2023-01-01 pasikeitęs valstybės remiamų pajamų (toliau – VRP) dydis, kuris nuo 147 Eur padidėjo iki 157 Eur.

1. **pav. Socialinės pašalpos gavėjų ir mokamų išmokų pokyčiai**

- Kiekvieno mėnesio pabaigoje organizuojamas Plungės miesto Piniginės socialinės paramos teikimo komisijos posėdis. Komisija sprendžia klausimus dėl piniginės socialinės paramos skyrimo ir teikimo Įstatymo 23 straipsnio 3 dalyje numatytais ir kitais atvejais, t. y. kai paramos gavėjai neturi teisės į pinginę socialinę paramą bendra tvarka. 2023 m. Komisijos sprendimu posėdžiavo 10 kartų, svarstė 147 asmenų teisę į piniginę socialinę paramą.

* Kompensuojamos būsto šildymo, šalto ir karšto vandens išlaidos mažas pajamas gaunantiems asmenims, jeigu būstas šildomas centralizuotai arba dujomis bei kietu kuru, taip pat būsto savininkams apmokamos jiems tenkančios kiekvieno mėnesio kredito ir palūkanų įmokos, jeigu įgyvendinamas Daugiabučių namų modernizavimo projektas (4 pav.). Per metus kompensacijoms už būsto šildymą, šalto ir karšto vandens išlaidas panaudota 1 809 483 Eur, arba 88,9 proc. daugiau nei 2022 metais. Kompensacijų gavėjų skaičius taip pat ženkliai išaugo. Jeigu 2022 m. kompensacijas vidutiniškai gavo 4 277 asmenys, tai 2023 m. – 7 558 asmenys.

**4 pav. Būsto šildymo, karšto ir šalto vandens kompensacijų mokėjimo pokyčiai**


Didėjimą lėmė VRP didėjimas, 2023 m. sausio–balandžio mėn. kompensacijoms skaičiuoti dar galiojantis 2022 m. rugsėjo mėn. Plungės rajono savivaldybės tarybos sprendimu patvirtinta suma 102 Eur už vieną kietmetrį, vidutinė kietojo kuro kaina, taikoma būsto šildymo išlaidų ir išlaidų karšto vandens ruošimo kompensacijoms apskaičiuoti. Gavėjų skaičiaus didėjimą lėmė ir 2020 m. gegužės 21 d. įsigaliojęs Piniginės socialinės paramos nepasiturintiems gyventojams įstatymo pakeitimo įstatymas, pagal kurį, nustatant teisę į piniginę socialinę paramą nebuvo vertinamas bendrai gyvenančių asmenų arba vieno gyvenančio asmens nuosavybės teise turimas turtas. **2023 m. rugsėjo 28 d.** Plungės rajono savivaldybės tarybos **sprendimu Nr. T1-250, 2023–2024 m. šildymo sezonui patvirtinta** 50,00 Eur už vieną kubinį metrą bei nuo 2023 m. spalio mėn. pradėtas vertinti pareiškėjų nuosavybės teise turimas turtas padėtį stabilizavo. 2023 m. I ketvirtį būsto šildymo, šalto ir karšto vandens išlaidų kompensacijos paskirtos 5 801 asmeniui ir lėšų panaudota už 1 029 459 Eur, o 2023 IV ketvirtį kompensacijos skirtos 2 102 asmenims už 83 442,85 Eur.

Kreditas ir palūkanos apmokėtos 950 butų savininkams, gyvenantiems Plungės rajono savivaldybės renovuojamuose namuose ir turintiems teisę į būsto šildymo kompensacijas. Tam išleista 451 826 Eur. Tai yra 42,1 proc. daugiau nei 2022 metais.

* Iš Savivaldybės biudžeto lėšų apmokamos ilgalaikės ir trumpalaikės socialinės globos paslaugų išlaidos neįgaliems ir senyvo amžiaus asmenims (neturintiems sunkios negalios), gyvenantiems ir gaunantiems paslaugas Plungės, Žemaičių Kalvarijos Caritas skyriaus, Rietavo, Kvėdarnos parapijos senelių globos namuose, Viliaus Gaigalaičio socialinės globos namuose, grupinio gyvenimo namuose ,,Vaikystės aitvarai“ Telšiuose, Viešosiose įstaigose – Senjorų dvaras, Taikos Karalienės globos namuose ir kt., taip pat valstybiniuose globos namuose – Stonaičių, Dūseikių, Padvarių, Suvalkijos ir kt., bei Plungės rajono savivaldybės ligoninėje (5 pav.). Tai pat finansuota dienos socialinė globa Plungės specialiojo ugdymo centre vaikams su negalia. 2023 metais socialinės globos paslaugos buvo suteiktos 62 asmenims su negalia ir už šias paslaugas globos įstaigoms per metus buvo sumokėta 339 983,54 Eur, arba 23,91 proc. daugiau nei 2022 metais. Stacionarios socialinės globos paslaugos kaina per metus padidėjo 24,84 procento ir vidutiniškai sudarė 1 236 Eur vienam asmeniui (be sunkios negalios) per mėnesį (6 pav.).

**5 pav. Paslaugų išlaidos neįgaliems ir senyvo amžiaus asmenims (neturintiems sunkios negalios)**

* Per 2023 metus socialinės globos namuose buvo apgyvendinti 24 asmenys ir metų pabaigoje juose gyveno 149 Plungės rajono savivaldybės gyventojai, iš kurių 37 asmenys išlaikomi iš Savivaldybės biudžeto lėšų, ir 112 asmenų – iš valstybės biudžeto lėšų. Visiems socialinės globos namuose gyvenantiems asmenims buvo įvertintas socialinės globos poreikis, mokėjimo už paslaugas finansinės galimybės, sudarytos socialinių paslaugų pirkimo sutartys bei šių sutarčių pakeitimai dėl pasikeitusios paslaugos kainos ar asmenų pasikeitusių pajamų.



**6 pav. Socialinės globos paslaugų institucijoje gavėjų ir kainų pasiskirstymas**

* Iš Savivaldybės biudžeto lėšų taip pat finansuotos ir akredituotos socialinės priežiūros paslaugos – apsaugoto būsto paslauga 3 asmenims, kurią teikė Žemaitijos psichikos negalią turinčių žmonių klubas ,,Telšių atjauta“  bei  pagalbos namuose paslaugos 44 asmenims, kurias teikė VšĮ ,,Nacionalinis socialinės integracijos institutas“. Už šias paslaugas įstaigoms per metus buvo sumokėta 44 119,08 Eur Savivaldybės biudžeto lėšų.
* Savivaldybės tarybos nustatyta tvarka iš Savivaldybės biudžeto lėšų gyventojams skiriamos vienkartinės, tikslinės ir periodinės pašalpos, kurioms 2023 metais išleista 82 259,92 Eur, t. y. 72,3 proc. mažiau nei 2022 metais (7 pav.). Vienkartinės, tikslinės ir periodinės išmokos buvo skiriamos asmenims skurdo, ligos, gaisro ir stichinių nelaimių atvejais, taip pat asmenims, grįžusiems iš įkalinimo įstaigų, gimus šeimoje dvynukams, asmenims, sulaukusiems 100 ir daugiau metų, perkami maisto produktų rinkiniai. Pašalpos buvo skiriamos karo pabėgėliams, pasitraukusiems iš Ukrainos dėl Rusijos Federacijos karo veiksmų. 2023 metais vienkartines, tikslines ir periodines pašalpas iš Savivaldybės biudžeto lėšų gavo 348 asmenys, iš jų – 43 karo pabėgėliai iš Ukrainos.

**7 pav. Vienkartinių, tikslinių, periodinių pašalpų pasiskirstymas**

* Organizuojant kalėdinių dovanėlių pirkimą, kaimiškosioms seniūnijoms skirta 5 000, 00 Eur. Seniūnijos gautas lėšas tikslingai paskyrė edukacijoms, organizavo kalėdinių dovanėlių pirkimą vaikams, gyvenantiems seniūnijose.
* Iš Savivaldybės biudžeto buvo kompensuojamos komunalinių atliekųtvarkymo mokesčio

išlaidos mažas pajamas (iki 471 Eur per mėnesį) gaunantiems vieniems gyvenantiems asmenims. Per metus ši kompensacija išmokėta 581 asmeniui už 13 049,60 Eur ir, palyginti su 2022 metais, biudžeto lėšų išleista 14,5 proc. mažiau.

* Socialinės paramos skyrius organizuoja socialinės priežiūros paslaugų teikimą Plungės rajono gyventojams. Per metus buvo priimti 1 238 sprendimai skirti asmenims specialiojo transporto, nemokamo maitinimo labdaros valgykloje, socialinių įgūdžių ugdymo palaikymo ir (ar) atkūrimo, pagalbos namuose, laikino apnakvindinimo, apgyvendinimo nakvynės namuose paslaugas. Asmenims paskirtos ir dienos socialinės globos institucijoje, integralios pagalbos (slaugos ir socialinės globos) paslaugos asmens namuose paslaugos. Kiekvienu atveju buvo įvertintas pareiškėjo socialinių paslaugų poreikis, tikrinamos jo pajamos ir vertinamos asmens finansinės galimybės mokėti už paslaugas.
* Plungės rajono savivaldybė skatina nevyriausybinių organizacijų veiklą ir tuo tikslu iš Savivaldybės biudžeto 2023 metais skyrė 33 500 Eur. 2023 metais prisidėta prie pagyvenusių žmonių klubo „Pilnatis“ veiklos, skiriant 2 500 Eur; Transporto paslaugų teikimo programai, kurios veiklą įgyvendina Plungės sergančiųjų cukriniu diabetu klubas – specialaus automobilio išlaikymui skirta 19 200 Eur, VšĮ Plungės vyrų krizių centro programai – 3 500 Eur; Plungės rajono buvusių tremtinių nevyriausybinės organizacijos „Paliesti tremties“ programai – 2 300 Eur; Sutrikusio intelekto žmonių globos bendrijai – 1 000 Eur; bei Transporto paslaugų teikimo programai – 5 000 Eur.
* 2023 m. teiktos akredituotos vaikų dienos socialinės priežiūros paslaugos 8 vaikų dienos centruose:

Vaikų globos agentūroje „Cyrulis“ – 30 akredituotų vietų;

VšĮ „Šateikių vaikų dienos centras“ – 32 akredituotos vietos;

VšĮ „Vilties vėrinėliai“ – 30 akredituotų vietų;

VšĮ „Edukacija kitaip“ – 20 akredituotų vietų;

VšĮ „Vaikų ugdymas“ „DrauGauk“ – 15 akredituotų vietų;

VšĮ „Vaikų ugdymas“ „Mes“ – 15 akredituotų vietų;

Asociacijoje Plungės rajono Stalgėnų seniūnijos šeimų bendruomenėje „Gija“ – 25 akredituotos vietos;

Asociacijoje „Varkalių bendruomenė“ – 25 akredituotos vietos.

Su socialinės priežiūros paslaugas teikiančiais vaikų dienos centrais pasirašytos finansavimo sutartys. Iš viso vaikų dienos centrams iš valstybės biudžeto buvo skirta 159 283 Eur ir Savivaldybės biudžeto – 112 562 Eur.

2023 metais vaikų dienos socialinės priežiūros paslaugas gavo 231 vaikas, iš jų – 8 Ukrainos piliečių vaikai, 37 vaikai, turintys neįgalumą ar specialiuosius ugdymosi poreikius. Pagal Plungės rajono savivaldybės įstaigų teikiamų akredituotas socialinės priežiūros kokybės kontrolės tvarkos aprašą buvo patikrinti 4 vaikų dienos centrai, jiems pateiktos rekomendacijos.

Siekiant spręsti Plungės rajono savivaldybės žmonių, turinčių negalią, senjorų bei kitų Savivaldybės gyventojų socialines, psichologines bei dvasines problemas, nuo 2019 m. kovo 19 d. įsteigta VšĮ Plungės bendruomenės centras, lankėsi – 176 asmenys, 2023 m. skirta 86 500 Eur, t. y. skirta 52,0 proc. daugiau nei 2022 m. Asmenims buvo suteiktos sportinės treniruotės, šokių užsiėmimai, teiktos psichologo, organizuojamos įvairios popietės, seminarai, minėjimai, bendradarbiavimas su kitomis organizacijomis. Vyko dokumentų ruošimas ir teikimas dalyvauti partnerio teisėmis projekto INTERREG Latvijos – Lietuvos programoje „Bendruomeninių socialinių paslaugų pagyvenusiems žmonėms plėtra, siekiant paremti deinstitucionalizaciją ir sumažinti gyventojų skaičiaus mažėjimą projekto teritorijoje. Dalyvauta rengiant ir teikiant projektus įgyvendinančiai institucijai, partnerio teisėmis „Bendruomeninių apgyvendinimo bei užimtumo paslaugų asmenims su proto ir psichikos negalia plėtra Plungės rajone“. Projekto metu pastatyti du nauji grupinio gyvenimo namai. Rūpintasi įrengimu, inventoriaus, priemonių supirkimu.

Socialinių paslaugų centras organizuoja asmeninę pagalbą asmenims, kurių funkcijos, veikla, dalyvavimas dėl negalios yra visiškai arba iš dalies apriboti ir kuriems reikalinga kitų asmenų pagalba. 2023 m. iš valstybės biudžeto buvo skirta 55 000 Eur, panaudota – 43 000 Eur, t. y. 52,95 proc. daugiau. Suteikta paslauga 18 asmenų su negalia.

Nuo 2023 m. kovo 1 d. BĮ Plungės krizių centrui pavesta vykdyti bendruomeninių šeimos namų funkcijas (toliau – Bendruomeniniai šeimos namai). Nuo 2023 metų rugsėjo 15 d. pradėtos organizuoti Bendruomeninių šeimos namų veiklos pagal Europos socialinio fondo agentūros projektą Nr. 07-007-P-0001 „Kompleksinės paslaugos (KOPA)“, kuris yra finansuojamas iš ES paramos lėšų. Projekto trukmė numatyta iki 2029 m. birželio 30 d. Viso skirta 707 990,61 Eur (2023 metais panaudota 10 352,53 Eur). Plungės krizių centre kartu pradėtos teikti ir prevencinės socialinės paslaugos Plungės rajono savivaldybės gyventojams.

Socialinės paramos skyrius vykdo kitas valstybės funkcijas,kurioms finansavimą iš valstybės biudžeto tiesiogiai skiria Neįgaliųjų reikalų departamentas prie Socialinės apsaugos ir darbo ministerijos pagal pasirašytas sutartis.

* Skyrius Plungės rajono savivaldybės gyventojams moka slaugos ir priežiūros (pagalbos) išlaidų tikslines kompensacijas. 2023 metais gyventojams, kuriems NDNT nustatė slaugos ar priežiūros (pagalbos) specialiuosius poreikius, išmokėta 3 559 915 Eur, tai yra 16,3 proc. daugiau nei 2022 metais. Tikslinių kompensacijų išmokas gavo 1 777 asmenys (8 pav.).

**8 pav. Tikslinėms kompensacijoms išmokėtų lėšų ir gavėjų pasiskirstymas**

* Skyriaus darbuotojai NDNT teikimu atlieka Plungės rajono savivaldybėje gyvenančių senatvės pensijos amžių sukakusių asmenų savarankiškumo kasdienėje veikloje vertinimą ir užpildo Asmens veiklos ir gebėjimo dalyvauti įvertinimo klausimyną (9 pav.). 2023 m. namuose aplankyti ir apklausti 246 Plungės miesto gyventojai ir įvertintas jų savarankiškumo lygis. Seniūnijose užpildyti 207 asmens veiklos ir gebėjimo dalyvauti įvertinimo klausimynai.

**9 pav. Asmens veiklos ir gebėjimų vertinimas pagal seniūnijas**

* 2023 metais 9 pareiškėjai kreipėsi dėl antrojo laipsnio valstybinės pensijos skyrimo daugiavaikei motinai arba tėvui, kurie išaugino bei gerai išauklėjo 5 ir daugiau vaikų. Plungės rajono savivaldybės administracijos direktoriaus teikimu, Lietuvos Respublikos pirmojo ir antrojo laipsnių valstybinių pensijų skyrimo komisija išnagrinėjo pateiktus dokumentus ir visoms daugiavaikėms mamoms paskyrė valstybines pensijas.
* Vadovaujantis išmokų vaikams įstatymu, Savivaldybės gyventojams mokamos vienkartinės išmokos nėščiosioms, gimus vaikui, universalios ir papildomos išmokos vaikams bei išmokos gimus dvynukams, išmokos besimokančių ar studijuojančių asmenų vaikams, taip pat globos (rūpybos) išmokos ir globos (rūpybos) tiksliniai priedai, o taip pat vienkartinės išmokos įsikurti.

Per 2023 m. išmokoms, skiriamoms pagal Išmokų vaikams įstatymą, išleista 7 983 144,05 Eur (10 pav.). Išlaidos augo dėl bazinės socialinės išmokos (toliau – BSI) augimo. Gavėjų skaičius 2023 metais buvo 6 418 asmenų. Palyginus su 2022 m. išlaidos augo 10,9 procento.

1. **pav. Išmokų vaikams mokėjimo pokyčiai**

* Nuo karo Ukrainoje bėgusiems žmonėms pagal Išmokų vaikams įstatymą buvo skirtos ne tik išmokos vaikams, bet ir globos (rūpybos) išmoka bei globos (rūpybos) tikslinis priedas. Ukrainiečių vaikams buvo skirtos 148 išmokos vaikams ir 13 vaikų paskirta globos (rūpybos) išmoka bei globos (rūpybos) tikslinis priedas. Tam išleista 211,42 tūkst. Eur.
* Įgyvendinant Neįgalių žmonių būsto pritaikymo programą, 2023 metais buvo pritaikyta 12 būstų suaugusiems asmenims su negalia (11 pav.). Panaudota iš valstybės biudžeto lėšų – 56 668,84 Eur, iš Savivaldybės lėšų – 37 448,25 Eur.

1. **pav. Būsto pritaikymas neįgaliesiems**

* Vadovaujantis Europos Parlamento ir Europos Tarybos reglamentais dėl socialinės apsaugos sistemų koordinavimo ir juos įgyvendinančiu reglamentu, susirašinėjama su Europos Sąjungos valstybių institucijomis išmokų vaikams skyrimo ir jų mokėjimo klausimais. 2023 metais siunčiamųjų – gaunamųjų dokumentų registravimo žurnale registruotas 291 susirašinėjimo su kompetentingomis įstaigomis dokumentas.
* Socialinės paramos skyrius 2023 metais organizavo 6 komisijų veiklą, ruošė visą reikalingą informaciją apie pareiškėjus bei surašė posėdžių protokolus:

- Neveiksnių asmenų būklės peržiūrėjimo komisija posėdžiavo 10 kartų ir peržiūrėjo 67 neveiksnių asmenų sveikatos būklę ir priėmė sprendimus dėl tikslingumo kreiptis į teismą dėl sprendimo peržiūrėjimo;

- Socialinių paslaugų skyrimo komisija posėdžiavo 7 kartus ir svarstė 22 klausimus;

- Vienkartinės, tikslinės, periodinės socialinės paramos skyrimo komisija posėdžiavo 11 kartų, svarstė 348 asmenų prašymus;

- Būsto pritaikymo žmonėms su negalia komisija posėdžiavo 6 kartus, aplankė 17 asmenų, kuriems įvertino būsto pritaikymo poreikį;

- Plungės miesto Piniginės socialinės paramos teikimo komisija posėdžiavo 10 kartų, svarstė 147 asmenų teisę į piniginę socialinę paramą.

* 2023 metais Socialinės paramos skyrius dalyvavo įgyvendinant Europos pagalbos labiausiai skurstantiems asmenims programą, priėmė gyventojų prašymus, organizavo produktų priėmimą ir paskirstymą seniūnijoms, dokumentų įforminimą, ataskaitų teikimą. Mažas pajamas turintiems Savivaldybės gyventojams per 6 kartus išdalyta 71,10 t maisto už 16 1190,91 Eur. Vienam paramos gavėjui per metus teko 25,52 kg maisto produktų už 56,86 Eur, higienos prekių – už 2,61 Eur. Sėkmingai įsisavintos papildomųjų priemonių įgyvendinimo lėšos 20 626,91 Eur. Iš viso pagal Europos pagalbos labiausiai skurstantiems asmenims programą 2023 m. paramą maisto produktais bei higienos prekėmis gavo 2 786 gavėjai (36 gavėjais daugiau nei 2022 metais), gyventojai gavo paramos už 168 361,05 Eur, t. y. 22 785,88 Eur daugiau nei 2022 metais.
* Socialinės paramos skyriaus darbuotojai dalyvauja Plungės rajono apylinkės teismo posėdžiuose, asmenims nustatant neveiksnumą, skiriant globą ar rūpybą. Per 2023 metus Plungės rajono apylinkės teismui pateikė 25 išvadas apie rūpybos ar globos neįgaliems asmenims nustatymo pagrįstumą ir dalyvavo 24 teismo posėdžiuose.

**Gyventojų aptarnavimas**

Socialinės paramos skyrius iš Savivaldybės gyventojų 2023 metais priėmė 16 708 prašymus įvairioms piniginėms išmokoms, kompensacijoms ir paslaugoms gauti, kurie registruojami programoje PARAMA. Per programą DVS „Kontora“ skyrius gavo (AG) 2 248 raštus, išsiuntė (AS) 392 raštus, gauta laiškų iš piliečių (A12) – 37.

**Skyriaus dokumentacijos veikla**

2023 metais skyrius paruošė 17 Plungės rajono savivaldybės tarybos sprendimų projektų ir 93 Administracijos direktoriaus įsakymų projektus, t. y. paruošė teisės aktų projektų 25,2 proc. mažiau nei 2022 metais, 36 Savivaldybės mero potvarkius. Skyriaus dokumentai tvarkomi vadovaujantis Dokumentų tvarkymo ir apskaitos taisyklių reikalavimais ir skyriaus patvirtintu dokumentacijos planu. Atlikus dokumentų vertės ekspertizę, atrinktos laikinojo saugojimo bylos, kurių mokėjimas pasibaigė. Sudarytas ir apskrities archyvo patvirtintas dokumentų naikinimo aktas, duomenys suvesti į Elektroninio archyvo informacinę sistemą. Įrašytos 572 bylos.

**Užimtumo didinimo programos įgyvendinimas**

Siekiant tikslingai skatinti ir motyvuoti nedirbančius ir socialinę paramą gaunančius asmenis įsitvirtinti darbo rinkoje bei juos įveiklinti, Plungės rajono savivaldybėje toliau vykdoma Užimtumo didinimo programa (UDP). 2023 metais UDP įgyvendinti Savivaldybėje iš valstybės biudžeto specialiųjų tikslinių dotacijų savivaldybių biudžetui lėšų gauta 105 700 Eur. UDP 2023 metais baigė dalyvauti 58 asmenys, iš kurių 41 asmuo, besirengiantis darbo rinkai, 17 asmenų pradėjo dalyvauti UDP priemonėse. Šie asmenys darbų atlikimui nukreipti į Plungės miesto seniūniją. UDP Paslaugų teikimo metu 1 asmuo įsidarbino. Likusiems 40 asmenų, besirengiantiems darbo rinkai, teiktos pavėžėjimo bei mokomųjų programų paslaugos, skirtos padėti pašalinti darbo ir šeimos gyvenimo derinimo kliūtis, paskatinti įsiskolinimų turintiems asmenims sugrįžti į darbo rinką, gydytis nuo alkoholio priklausomybės, stiprinti socialius įgūdžius ir motyvaciją dirbti, šalinti kitas tvaraus užimtumo kliūtis bei nukreipti fizinės ir psichinės sveikatos problemoms spręsti. Vykdant UDP, per 2023 metus 65 300 Eur skirta Plungės miesto seniūnijai, siekiant įgyvendinti Priemones, 40 400 Eur skirta Paslaugų pirkimui bei Atvejo vadybininko darbo užmokesčiui apmokėti.